|  |
| --- |
| Marija Šestić |
|  
Marija Šestić - Bosnijos dainininkė ir pianistė |
| Biografija |
| Pilnas vardas | Marija Šestić |
| Dar žinomas | Marija |
| Gimė | 1987 m. gegužės 5 d.Bosnija ir Hercegovina Banja Luka, Bosnija ir Hercegovina |
| Žanrai | Balkaniška muzika, pop muzika |
| Veikla | vokalistė |
| Instrumentai | fortepijonas |
| Aktyvumo metai | nuo 1995 m. |

**Marija Šestič** (serb. *Марија Шестић*, g. 1987 m. gegužės 5 d. Banja Lukoje) – garsi Bosnijos ir Hercegovinos lyrinių dainų dainininkė ir pianistė. Bosnijos ir Hercegovinos himno („Intermeco") autoriaus Dušano Šestičiaus dukra. Marija vaikystėje dalyvavo vaikų muzikos festivalyje ir 1995 m. užėmė trečią vietą, o 1996 m. – pirmą vietą. Taip pat laimėjo įvairius apdovanojimus Podgoricos, Novi Sado, Zenicos muzikiniuose festivaliuose.

Studijavo grojimą pianinu Banja Lukos akademijoje. Greitai savo dainomis išgarsėjo tiek Bosnijoje, tiek visuose Balkanuose. 2003 ir 2005 m. laimėjo Banja Lukos muzikinį festivalį, 2004 m. Marija apdovanota Bukarešto festivalyje.

2005 m. Marija Šestič dalyvavo Bosnijos ir Hercegovinos nacionalinėje atrankoje į Euroviziją ir su daina *In This World* užėmė 4 vietą. Dainai tekstą parašė Dirk Pelink, muziką – Marka Pelinka.

Marija tapo jauniausia Banja Lukos akademijos studente, dalyvavusia aukšto lygio tarptautiniuose konkursuose. 2006 m. ji užbaigė magistro studijas.

Marija Šestić atstovavo Bosniją ir Hercegoviną 2007 m. Eurovizijos dainų konkurse Helsinkyje su daina *Rijeka bez imena* („Upė be vardo"). Dainą sukūrė Balkanuose garsūs kompozitoriai Aleksandra Milutinovič ir Goranas Kavočičius. Daina surinko 106 taškus ir užėmė 11 vietą, vos 3 taškais atsilikusi nuo 10 vietoje atsidūriusios Moldovos.

Laimėjimai
----------

* 1995: 3 vieta „ST George’s Day Festival" Banja Lukoje
* 1996: 1 vieta „ST George’s Day Festival" Banja Lukoje
* 1998: Apdovanojimas „Naša radost" konkurse Podgoricoje
* 1999: 1 vieta „Zlatno zvonce" konkurse Novi Sade
* 2000–2002: 1 vieta „International Festival of Young Talents" Zenicoje
* 2003 : Geriausia jaunoji dalyvė „Banja Luka pop music festival" festivalyje
* 2004 : „The Golden Star" Bukarešte

Rijeka bez imena
----------------

M. Šestić Eurovizijoje
***Rijeka bez imena*** („Upė be vardo") – daina, bosnių kalba atliekama Marijos Šestić. Jį su šia daina reprezentavo Bosniją ir Hercegoviną 2007 m. Eurovizijos finale (pirmoji finalo daina). Taip pat daina turi versijas anglų kalba (*Never Wake Me Up*) ir rusų kalba (*Безымянная река*). Dainos kompozitoriai Aleksandra Milutinović, Goran Kovačić, teksto autoriai Aleksandra Milutinović, Goran Kovačić. Rijeka bez imena su 106 taškais užėmė 11 vietą.

### Priedainis ir vertimas

Tugo nevjero, moja nevoljo
Kako da te vratim?
Da te zagrlim, k’o da je prvi put
Rijeke suza da ti pozlatim
Tugo nevjero, eh, da mogu to
Ja bih opet s tobom bilo gdje
Neka ide bol na moju dušu
što za tobom umirem
--

Tavo neištikimybė, mano skausmas
Kaip man tave sugrąžinti?
Apkabinti tave kaip pirmą kartą
Užkloti aukso upėm tave
Tavo neištikimybė, o kad galėčiau
Aš būti su tavim bet kur
Tegul susijungia šis skausmas su mano siela
Nes dėl tavęs numirčiau

Nuorodos
--------

|  |  |
| --- | --- |
|  | **Vikiteka: Marija Šestić** – vaizdinė ir garsinė medžiaga  |

* Rijeka bez imena visas tekstas
* Marija Šestić svetainėje Last.fm

| Apdovanojimai ir pasiekimai |
| --- |
| Prieš tai:**Hari Mata Hari  *„Lejla"*** |  **Bosnijos ir Hercegovinos atstovė Eurovizijoje**2007 | Po to:**Elvir Laković Laka  *„Pokušaj"*** |